19 ຄົນ ເສຍຊີວິດ ໃນການໂຈມຕີ ວັດຊາວຊີໄອທ໌ ຢູ່ ປາກິສຖານ
ຕຳຫຼວດປາ​ກິ​ສຖານ ກ່າວ​ວ່າ ພວກ​ຫົວ​ຮຸນ​ແຮງ​ ໂຈມ​ຕີວັດ ​ສາສະໜາອິສລາມ ນິກາຍຊີໄອທ໌ ​ເຮັດ​ ໃຫ້ຢ່າງ​ໜ້ອຍ 19 ຄົນ​ເສຍ​ຊີວິດ.
ຕຳຫລວດ ປາກິສຖານ ກ່າວວ່າ ພວກຫົວຮຸນແຮງໄດ້ໂຈມຕີ ວັດສາສະໜາອິສລາມນິກາຍ Shi’ite ແຫ່ງນຶ່ງ ຢູ່ທາງພາກ ຕາເວັນຕົກສຽງພາກເໜືອຂອງປະເທດ ໃນວັນສຸກມື້ນີ້ ເຮັດ ໃຫ້ຢ່າງໜ້ອຍ 19 ຄົນ ເສຍຊີວິດ ແລະອີກ 60 ຄົນ ໄດ້ຮັບ ບາດເຈັບ ໄດ້ຍິນສຽງລະເບີດແຕກ ແລະສຽງປືນໃນລະຫວ່າງການ ໂຈມຕີ ຢູ່ທີ່ວັດ ໃນເມືອງ Peshawar ບ່ອນທີ່ພວກສະ ແຫວງບຸນໄດ້ໄປເຕົ້າໂຮມກັນກັນສູດມົນໃນຕອນແລງ ການໂຈມຕີວັດແມ່ນເປັນກະແສຟອງຄວາມຮຸນແຮງຫຼ້າ ສຸດ  ທາງສາສະໜາ ທີ່ພວມເພີ້ມທະວີຂຶ້ນຢູ່ໃນປາກິສຖານ ພວກທາລິບານປາກິສຖານ ໄດ້ອ້າງເອົາຄວາມຮັບຜິດຊອບ ໃນການໂຈມຕີດັ່ງກ່າວ ຄວາມຮຸນແຮງໃນການໂຈມຕີວັດເທື່ອນີ້ ມີຂຶ້ນສອງອາທິດ ຫລັງຈາກໄດ້ເກີດລະເບີດແຕກ ໃສ່ວັດ Shi’ite ອີກແຫ່ງນຶ່ງ ໃນເມືອງ Shikarpur ຢູ່ທາງພາກໃຕ້ຂອງປາກິສຖານ ເຮັດ ໃຫ້ຢ່າງໜ້ອຍ 60 ຄົນເສຍຊີວິດ ເຫດລະເບີດດັ່ງ ກ່າວໄດ້ເກີດຂື້ນທີ່ຄຸ້ມ Lakidar ຂອງ ເມືອງ Shikarpur ປະມານ 470 ກິໂລແມັດ ຢູ່ທາງເໜືອຂອງເມືອງທ່າ Karachi ກຸ່ມມຸສລິມຫົວຮຸນແຮງຊຸນນີ່ Jandallah ທີ່ແຍກໂຕຈາກກຸ່ມທາລິບານຂອງປາກິສຖານ ໄດ້ອ້າງເອົາຄວາມຮັບຜິດຊອບໃນການໂຈມຕີດັ່ງກ່າວ ພວກມຸສລິມຫົວຮຸນແຮງ Sunni ມັກຈະແນເປົ້າໝາຍໃສ່ ສະຖາບັນທາງສາສະໜາຂອງ ຊາວ Shi’ites ຊຶ່ງປະກອບ ເປັນນຶ່ງສ່ວນຫ້າ ຂອງປະຊາຊົນປາກິສຖານ ເລຂາທິການໃຫຍ່ ສະຫະປະຊາຊາດ ທ່ານ Ban Ki-moon ໄດ້ຮຽກຮ້ອງໃຫ້ ລັດຖະບານ ປາກິສຖານ ເພີ້ມຄວາມ ພະຍາຍາມຂຶ້ນເປັນສອງເທົ່າ ເພື່ອປ້ອງກັນຜູ້ນັບຖືສາສະໜາ ແລະພວກຊົນກຸ່ມນ້ອຍ ຊາວ Shi’ites ຫລາຍຮ້ອຍຄົນໄດ້ເສຍຊີວິດໃນ ສອງປີທີ່ຜ່ານມາຢູ່ໃນປາກິສຖານ